\*P/2677449\*

Na temelju Strategije razvoja turizma Republike Hrvatske do 2020. godine (Narodne novine, broj 55/13),Strateškog plana Ministarstva turizma za razdoblje 2016.-2018. godine, Strategije Vladinih programa za razdoblje 2016.-2018. godine, Zakona o turističkom i ostalom građevinskom zemljištu neprocijenjenom u postupku pretvorbe i privatizacije (Narodne novine, broj 92/10), Državnog proračuna Republike Hrvatske za 2016. i projekcije za 2017. i 2018. (Narodne novine, broj 26/16) ) i točke II Odluke Vlade Republike Hrvatske o raspolaganju sredstvima Fonda za razvoj turizma (Narodne novine, broj 122/13) ministar turizma donosi

**P R O G R A M**

**Razvoja javne turističke infrastrukture u 2016. godini**

|  |  |
| --- | --- |
|  |  |
| **OPĆI CILJ**  **POSEBNI CILJEVI** | * Poticanje konkurentnosti hrvatskog turizma uz afirmaciju Hrvatske kao jedne od vodećih međunarodnih turističkih destinacija      * Unapređenje turističke kvalitete i sadržaja turističkog proizvoda * Razvoj turističke infrastrukture i očuvanje turističke resursne osnove * Primjerenija valorizacija resursa * Stvaranje nove atrakcijske osnove * Generiranje novih motiva dolaska * Ravnomjernija prostorna distribucija potražnje * Poticanje rasta turističke potrošnje * Povećanje zadovoljstva gostiju * Inovativna interpretacija prirodne i kulturne materijalne i nematerijalne baštine * Upravljanje posjetiteljima |
| **PREDMET FINANCIRANJA** | 1. Plaže 2. Centri za posjetitelje ili interpretacijski centri 3. Javna cikloturistička infrastruktura |
| **NAMJENA SREDSTAVA** | Sredstva su namijenjena za:   1. **Plaže**   Uređenje plaža po izrađenom projektu koji je usklađen sa svim zakonskim propisima prostornog uređenja, zaštite prirode i zaštite voda (kapitalna ulaganja).  Uvjeti koji moraju biti ispunjeni:  Morska plaža:   * da je plaža upisana u regionalni program uređenja i upravljanja morskim plažama županije kojeg je usvojila županijska skupština; * da je projekt plaže usklađen s Nacionalnim programom uređenja morskih plaža – Akcijskim planom (http://www.mint.hr/default.aspx?id=22494) na način da su projektom obuhvaćeni minimalno-tehnički uvjeti i posebni elementi plaža (tema plaže) kako bi se temom i ponudom prilagodili zahtjevima ciljnih tržišnih segmenata;   Ostale plaže:  da je projekt plaže usklađen s važećim propisima kojima je uređeno područje vodnog gospodarstva.  Za sve plaže:   * da je doneseno mišljenje nadležnog tijela o prihvatljivosti projekta sukladno Uredbi o procjeni utjecaja zahvata na okoliš (Narodne novine, broj 61/14); * ako za navedeni projekt nije bilo potrebno provesti postupak procjene utjecaja zahvata na okoliš priložiti potvrdu o tome izdanu od nadležnog tijela; * da je izrađena sva projektna dokumentacija, * da je projekt u fazi kapitalnog ulaganja.   Ne financiraju se troškovi:   1. izrade projektne dokumentacije, studije i elaborati, prostorni planovi, i sl; 2. radovi redovnog godišnjeg održavanja plaža; 3. izgradnja ugostiteljskih objekata, pokretnih kioska, pristupnih cesta; 4. nabavke pokretne opreme - ležaljke, suncobrani, pedaline i sl.; 5. hortikulturno uređenje osim opreme sustava navodnjavanja i pripremnih zemljanih radova.   **\***Ne sufinancira se uređenje plaže koja je u režimu koncesije.  Minimalni iznos potpore: 200.000,00 kn  Maksimalni iznos potpore: 1.000.000,00 kn.  Kriteriji:   |  |  |  | | --- | --- | --- | | |  | | --- | | 1. Ocjena značaja projekta javne turističke infrastrukture za razvoj turizma destinacije ili regije (povećanje ekonomske razvijenosti predmetnog područja, povećanje turističke ponude, značaj za poduzetništvo u ugostiteljstvu i turizmu, produženje turističke sezone); **do 30 bodova** 2. Obuhvat zahvata projekta - površina plaže koja se uređuje: primarni i sekundarni dio plaže**; do 10 bodova** 3. Osiguran slobodni pristup Internetu (free Wi-fi) na cijelom području predloženog projekta; **do 5 bodova** 4. Održivost projekta    * financijska održivost,    * održivo upravljanje i    * osigurani kadrovski kapaciteti za provedbu; **do** ukupno **15 bodova** 5. Inovativnost projekta: primjena rješenja koja predstavljaju poboljšanje i/ili napredak u odnosu na druga poznata rješenja (pametne klupe, pametni tuševi i sl.);   **do 5 bodova**   1. Korištenje zelenih/eco tehnologija u izgradnji i opremanju objekata javne turističke infrastrukture; **do** **5 bodova** 2. Pristupačnost projekta osobama s invaliditetom: omogućen pristup i kretanje osoba s invaliditetom ili smanjenom pokretljivošću (rampe/liftovi za invalide, sanitarni čvorovi za invalide, oznake na brajevom pismu, taktilne crte vodilje, pristupačnost projekta informacijama i komunikaciji za gluhe i slijepe osobe) i prilagođenost projekta drugim ranjivim skupinama. **do** **10 bodova** | |  | | |  |   **2. Centri za posjetitelje ili interpretacijski centri**  Izgradnja, dogradnja, rekonstrukcija ili adaptacija i multimedijalno opremanje centra za posjetitelje ili interpretacijskog centra (kapitalna ulaganja).  Opći uvjeti:   * da je izrađeno konceptualno rješenje i * da je u fazi kapitalnog ulaganja.   Uvjeti od kojih minimalno jedan mora biti ispunjen:   1. da su na lokacijama velike koncentracije turističkog prometa, a koje nisu nužno vezane uz atrakciju (uz cestovne pravce, zračne luke, lučke terminale i sl.); 2. da su uz javno dostupne prirodne, kulturne i povijesne atrakcije; 3. da su na lokalitetima autentične interpretacije svjetske materijalne i/ili nematerijalne baštine pod zaštitom UNESCO-a.   Centri za posjetitelje ili interpretacijski centri moraju zadovoljiti osnovne standarde uređenosti: arhitektura u skladu s lokacijom, pristupačnost, funkcionalnost interijera, multimedijalnost, inovativne interpretacije.  Centri za posjetitelje ili interpretacijski centri moraju imati sljedeće sadržaje:   1. prostor namijenjen pružanju informacija i edukaciji posjetitelja 2. animacijski prostor 3. suvenirnicu (Preporučuje se, uz suvenirnicu, trgovački dio za regionalne i/ili nacionalne proizvode. Najmanje 50% trgovačke ponude mora sadržavati regionalne proizvode. Ako se radi o centru na otocima ili u priobalju obvezno je predvidjeti HOP korner- Hrvatski otočni proizvod)   4. ugostiteljske sadržaje  5. sanitarne čvorove.  Ukoliko nisu integrirani u Centar sadržaji pod 3., 4. i 5.mogu biti unutar područja koje je od Centra udaljeno maksimalno do 100 m.  **\***Ne financiraju se troškovi izrade projektne dokumentacije, studije i elaborati, prostorni planovi i sl.  Ne financiraju se troškovi nabavke pokretne opreme Centra osim multimedije.  Minimalni iznos potpore: 100.000,00 kn  Maximalni iznos potpore: 1.000.000,00 kn.  Kriteriji:   |  | | --- | | 1. Ocjena značaja projekta javne turističke infrastrukture za razvoj turizma destinacije ili regije (povećanje ekonomske razvijenosti predmetnog područja, povećanje turističke ponude, značaj za poduzetništvo u ugostiteljstvu i turizmu, produženje turističke sezone); **do 30 bodova** 2. Ocjena prihvatljivosti lokacije na kojoj se projekt realizira – dobra prometna povezanost i blizina/povezanost lokacije s temom centra za posjetitelje ili interpretacijskog centra; **do 15 bodova** 3. Ocjena konceptualnog rješenja projekta; **do 15 bodova** 4. Održivost projekta    1. financijska održivost,    2. održivo upravljanje i    3. osigurani kadrovski kapaciteti za provedbu; **do ukupno 15 bodova** 5. Inovativnost projekta: primjena rješenja koja predstavljaju poboljšanje i/ili napredak u odnosu na druga poznata rješenja; korištenje, modernih ICT tehnologija u prezentaciji i interpretaciji – „proširena stvarnost“, inovacije usmjerene na brži protok posjetitelja i sl.; **do 10 bodova** 6. Korištenje zelenih/eco tehnologija u izgradnji i opremanju objekata javne turističke infrastrukture; **do 5 bodova** 7. Pristupačnost projekta osobama s invaliditetom: omogućen pristup i kretanje osoba s invaliditetom ili smanjenom pokretljivošću (rampe/liftovi za invalide, sanitarni čvorovi za invalide, oznake na brajevom pismu, taktilne crte vodilje, pristupačnost projekta informacijama i komunikaciji za gluhe i slijepe osobe) i prilagođenost projekta drugim ranjivim skupinama. **do 10 bodova**   \*Svi elementi uređenja - gabariti i materijali moraju se uklopiti u okoliš. | |  |   **3. Javna cikloturistička infrastruktura**  Uređenje pratećih sadržaja - odmorišta ili vidikovaca na cikloturističkim rutama (kapitalna ulaganja).  Uvjeti od kojih minimalno jedan mora biti ispunjen:   * da se projekt realizira na cikloturističkoj ruti (stazi) koja je ucrtana na transeuropsku rutu; * da se projekt realizira na kapilarnoj ruti; * da se realizira na destinacijama velike turističke potražnje.   **\***Svi elementi uređenja - gabariti i materijali moraju se uklopiti u okoliš.  Neće se sufinancirati troškovi izrade bilo koje vrste projektne dokumentacije.  Minimalni iznos potpore: 100.000,00 kn.  Maximalni iznos potpore: 300.000,00 kn.  Kriteriji:   1. Ocjena značaja projekta javne turističke infrastrukture za razvoj turizma destinacije ili regije (povećanje ekonomske razvijenosti predmetnog područja, povećanje turističke ponude, značaj za poduzetništvo u ugostiteljstvu i turizmu, produženje turističke sezone); **do 30 bodova** 2. Održivost projekta 3. financijska održivost, 4. održivo upravljanje i 5. osigurani kadrovski kapaciteti za provedbu; **do ukupno 15 bodova** 6. Inovativnost projekta: primjena rješenja koja predstavljaju poboljšanje i/ili napredak u odnosu na druga poznata rješenja (vizualno atraktivno osmišljeni i opremljeni sadržajima koji mogu privući cikloturiste i zainteresirati ih za destinaciju; **do 15 bodova** 7. Korištenje zelenih/eco tehnologija u izgradnji i opremanju objekata javne turističke infrastrukture - čistije tehnologije, energetska učinkovitost, zelena gradnja, obnovljiva energija, razvrstavanje otpada itd.; **do 5 bodova** 8. a) Ako podnositelj zahtjeva predloženim projektom kandidira više od jednog odmorišta/vidikovaca ili   b) Ako se kroz predloženi projekt međusobno poveže više prihvatljivih partnera (županija, gradova i općina); **do 5 bodova.** |
| **PREDLAGATELJI**  **IZVOR FINANCIRANJA**  **IZNOS SREDSTAVA**  **PRIHVATLJIVOST TROŠKOVA** | \*Napomena: partnerstvo se odnosi na mogućnost međusobnog umrežavanja više jedinica lokalne i/ili regionalne samouprave u svrhu realizacije predloženog projekta. Ministarstvo sklapa ugovor samo s jednom od navedenih jedinica kao službenog nositelja kandidiranog projekta. Međusobni odnosi spomenutih partnera isti interno rješavaju ugovorima ili sporazumima koje treba priložiti službenoj natječajnoj dokumentaciji.  Predlagatelji projekata su subjekti javnog sektora:   * jedinice područne (regionalne) samouprave – županije * jedinice lokalne samouprave - gradovi, općine   Fond za razvoj turizma, u Državnom proračunu RH Aktivnost A761044  Ministarstvo sufinancira do 80% opravdanih/prihvatljivih troškova provedbe pojedinačnog projekta. Za ovaj program osigurano je do 15.000.000,00 kn.     1. troškovi izgradnje, dogradnje, rekonstrukcije ili adaptacije, uređenja i opremanja objekata javne turističke infrastrukture 2. porez na dodanu vrijednost ukoliko je prijavitelj u sustavu PDV-a temeljem Zakona o porezu na dodanu vrijednost (Narodne novine, br. 73/13, 99/13, 148/13, 153/13 i 143/14). |
| **NAČIN PODNOŠENJA ZAHTJEVA** | Ministarstvo objavljuje javni poziv za kandidiranje projekata za dodjelu bespovratnih sredstava temeljem ovog Programa na mrežnoj stranici Ministarstva www.mint.hr.  Zahtjev za dodjelu bespovratnih sredstava podnosi se poštanskim putem ili osobno u zatvorenoj omotnici na adresu:  **Naziv i adresa prijavitelja**  **MINISTARSTVO TURIZMA RH**  **„Prijava na javni poziv – Program razvoja javne turističke infrastrukture u 2016.- Navesti naziv predmeta financiranja (npr. Plaže)– ne otvaraj„**  **Prisavlje 14**  **10 000 ZAGREB** |
| **DOKUMENTACIJA**  **KOJA SE**  **DOSTAVLJA UZ ZAHTJEV** | * + 1. Ispunjeni obrazac FT/16;     2. Dokazi o riješenom vlasničkom, drugom stvarno-pravnom statusu ili nadležnosti prema prostoru ili objektu gdje će se realizirati predloženi projekt: izvadci iz zemljišnih knjiga (ZK uložak) za sve čestice iz obuhvata projekta. Za zemljište ili objekt u vlasništvu RH potrebno je priložiti suglasnost na projekt nadležnog državnog tijela (Državnog ureda za upravljanje državnom imovinom/ Hrvatskih šuma/ Hrvatskih voda)   Za zemljište/objekt u vlasništvu drugih subjekata (npr. vjerskih zajednica i dr.) potrebno je priložiti ili ugovor o kupoprodaji ili ugovor o dugoročnom najmu (na najmanje 20 godina), ugovor ili sporazum o zamjeni zemljišta/objekta s predlagateljem projekta i sl.;   * + 1. Popis svih katastarskih čestica iz obuhvata projekta;     2. Potvrda nadležne Porezne uprave o nepostojanju duga prema državi, ne starija od 30 dana;     3. Troškovnik predloženog projekta;     4. Projektna dokumentacija:   + kratki opis projekta i/ili faze projekta za koju se traži potpora   + preslika postojeće projektne dokumentacije u elektronskom obliku na prijenosnoj memoriji (CD, DVD, USB stick)   + plan realizacije predloženih aktivnosti i financiranja (1. do sada realizirane aktivnosti i 2. planirane aktivnosti, uz naznaku iz kojih sredstava: EU fondovi i koji program, kredit, vlastita proračunska sredstva, sredstva drugih subjekata).   7. Lokacijska ili građevinska dozvola ili rješenje o uvjetima građenja;  8. Uvjerenje nadležnog ureda za prostorno planiranje o usklađenosti zahvata projekta s važećom prostorno-planskom dokumentacijom, ne starije od 60 dana.  9. Posebni uvjeti za pojedini potprogram ako su zatraženi:   * Za morske plaže: presliku dijela dokumenta u kojem je označena plaža koja je predmet prijave – Regionalni program županije; * za ostale plaže: suglasnost na projekt Hrvatskih voda; * za sve plaže: mišljenje nadležnog tijela o prihvatljivosti projekta sukladno Uredbi o procjeni utjecaja zahvata na okoliš (Narodne novine, broj 61/14) ili potvrdu nadležnog tijela da za navedeni projekt nije bilo potrebno provesti postupak procjene utjecaja zahvata na okoliš; * za centre za posjetitelje ili interpretacijske centre - konceptualno rješenje; * za javnu cikloturističku infrastrukturu – ukoliko se predloženi projekt temelji na partnerskom sporazumu ili ugovoru nužno je isti priložiti. |
| **ODBACUJU SE**  **NEĆE SE BODOVATI** | 1. zahtjevi koji se ne dostave u roku; 2. zahtjevi nedopuštenog predlagatelja; 3. zahtjevi s nepotpunim podacima i nepotpunom dokumentacijom. 4. projekti koji nisu u skladu sa postojećom prostorno-planskom dokumentacijom ili pozitivnim propisima RH; 5. nejasni projekti (ako u priloženoj dokumentaciji nisu jasni ciljevi, namjena, turistička valorizacija) i projekti koji nisu sukladni Programu; 6. projekti koji nemaju riješen vlasnički, drugi stvarno-pravni status ili nadležnost prema prostoru i objektu gdje će se realizirati predloženi projekt; 7. projekti podnositelja zahtjeva kod kojih postoji porezni dug prema državi. |
| **ROK ZA PODNOŠENJE PRIJAVA** | Zahtjevi temeljem Javnog poziva zaprimaju se **zaključno s datumom 15.rujna 2016.god.** |
|  |  |
|  |
|  |
| **POSTUPAK ODOBRAVANJA PROJEKATA** | Sredstva će se odobravati projektima prema bodovnoj listi za svaki pojedini program posebno. Postotak potpore određuje se sukladno ostvarenim bodovima.  Tročlana Stručna radna skupina za obradu zaprimljenih projekata koju imenuje predsjednik Povjerenstva evidentira zaprimljene zahtjeve, priprema prijedlog ocjene valjanosti projekata/zahtjeva, priprema prijedlog ocjene (vrednovanja) projekata iz pristiglih zahtjeva sukladno kriterijima. Stručna radna skupina o svom radu sastavlja zapisnik i dostavlja ga Povjerenstvu za odabir projekata i dodjelu bespovratnih sredstava. Povjerenstvo sastavljeno od pet članova, koje imenuje ministar, razmatra zaprimljene zahtjeve/projekte, odlučuje o pozivanju predlagatelja projekata da prezentiraju projekte pred Povjerenstvom, ocjenjuje valjanost projekata/zahtjeva, utvrđuje prijedlog odluke o odabiru projekata i dodjeli bespovratnih sredstava (odluka o korisnicima i visini sredstava po korisniku) sukladno utvrđenim bodovima/ocjenama i rezultatima rangiranja i primjeni kriterija raspodjele sredstava te ga dostavlja ministru radi donošenja odluke, prati provedbu projekata, razmatra slučajeve neispunjenja ugovornih obveza i predlaže ministru poduzimanje mjera (slanja opomene, sklapanja anexa ugovora, upućivanje zahtjeva za povrat sredstava, naplata sredstava osiguranja ugovornih obveza i dr.) O svom radu Povjerenstvo sastavlja zapisnik.  Ministar, temeljem prijedloga odluke Povjerenstva, donosi Odluku o odabiru projekata i dodjeli bespovratnih sredstava, te s korisnikom sklapa Ugovor o međusobnim pravima i obvezama, nadzoru namjenskog korištenja sredstava i instrumentima osiguranja za dodijeljena sredstva(bjanko zadužnica na propisani prvi veći iznos odobrenih sredstava solemniziranu od strane javnog bilježnika koju Ministarstvo zadržavasve do konačnog završetka projekta/programa/aktivnosti). |
| **ROK ZA DONOŠENJE ODLUKE** | Donijet će se u roku od 60 dana od dana zatvaranja javnog poziva, uz iznimno odstupanje od roka u slučaju nepredviđenih okolnosti. |
| **OBJAVA ODLUKE KORISNIKA** | Odluke korisnika s iznosom i namjenom dodijeljenih sredstava po korisniku bit će objavljeni na internetskim stranicama Ministarstva ([www.mint.hr](http://www.mint.hr)),  Kandidati koji ne zadovolje uvjete javnog poziva neće biti posebno pojedinačno obaviješteni. |
| **ROK ZA POTPISIVANJE UGOVORA** | Ministarstvo će s odabranim korisnicima potpisati ugovor najkasnije u roku 60 dana od dana objave Odluke. |
| **NAČIN ISPLATE SREDSTAVA** | Ministarstvo će odobrena sredstva isplatiti na žiro račun korisnika u dva dijela: 50% po potpisivanju ugovora, a do 50% po prihvaćenom završnom pisanom izvješću sa svim potrebitim dokazima o ispunjenju preuzetih ugovornih obveza na način da ukupan iznos potpore ne može premašiti iznos veći od 80% ukupno prihvatljivih troškova projekta. |
| **OBVEZE KORISNIKA** | * Sredstva Fonda iskoristiti namjenski i u ugovorenom roku - 12 mjeseci od dana potpisivanja ugovora. * Ministarstvu dostavljati periodična izvješća o korištenju sredstava Fonda s pratećom dokumentacijom koja potvrđuje navode u izvješću i završno pisano izvješće sa svom pratećom dokumentacijom. * Na zahtjev Ministarstva pružiti na uvid i dodatnu, naknadno traženu dokumentaciju (dokaz o turističkoj valorizaciji sufinanciranog projekta i dr.) i omogućiti uvid na licu mjesta. * Na vidljivom mjestu označiti pločom/tablom da je projekt izveden uz pomoć Ministarstva turizma. Ploča/tabla mora biti postavljena na vidljivi, fiksni dio objekta javne turističke infrastrukture i izrađena od materijala u skladu s izgrađenim objektom. (Prilog broj 2.) * Imati objekte u funkciji za koju su dobili potporu najmanje 5 godina od dana konačnog izvješća. U slučaju neispunjenja ovog uvjeta korisnik je dužan izvršiti povrat dodijeljenih bespovratnih sredstava Ministarstvu turizma. |
| **NADZOR** | Ministarstvo obavlja nadzor nad namjenskim korištenjem sredstava Fonda putem:   1. dostavljenih periodičnih pisanih izvješća s pratećom dokumentacijom tijekom realizacije projekta; 2. završnog pisanog izvješća s pratećom dokumentacijom o dokazima plaćanja (preslike računa, virmana, bankarskih potvrda o provedenom plaćanju ovjerenih od banke i dr.) 3. te nadzorom na licu mjesta kod korisnika sredstava.   \* Nalozi za plaćanje, kompenzacije i cesije, ponude i predračuni neće se smatrati prihvatljivim dokazima o plaćanju.  U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan sukladno ugovorenim uvjetima o tome obavijestiti Ministarstvo pisanim putem.  U slučaju utvrđivanja nepravilnosti u korištenju odobrenih sredstava donosi se Odluka o povratu sredstava. |
| **ZAVRŠNE ODREDBE** | * Tijekom provedbe Programa Ministarstvo zadržava pravo izmjena i dopuna. |

**MINISTAR**

**Anton Kliman**

KLASA: 430-01/16-03/1

URBROJ: 529-05-16-1

Zagreb, 3. kolovoza 2016.